als_Latn dik_Latn sag_Latn
Kolë Logoreci
Kolë Logoreci lindi në Shkup më 22 mars 1896. Kola ishte djali i madh i atdhetarit e gjuhëtarit Mati Logoreci (Mësues i Popullit) një nga figurat e njohura të shoqërisë së kohës. Ai rridhte nga familja e njohur e Logorecëve që përmendet që në vitin 1300 me emrin Logoreseos.
Shkollën fillore e bëri në Shkodër ndërsa shkollën e mesme dhe universitetin në Vjenë Austri në degën Ekonomi. Për rreth 5 vjet ai studio edhe instrumentin e violinës dhe mori pjesë si orkestrant në koncertet e dhënë në Sallën e Artë të Vjenës (ku zhvillohet çdo vit Koncerti i madh i Vitit të Ri).
Ai ishte ekonomist shumë i zoti dhe brenda disa vjetësh mori Titullin më të lartë të kohës në Shqipëri "Kalorës i Urdhërit të Skënderbeut". Ai ishte Shefi i Buxhetit të Shtetit, nje nga vendet qe dekretohej nga mbreti Zog, vend të cilin e mbajti deri mbas çlirimit. Gjate kohes që qendroi në këtë detyrë ai ndërmori një seri masash duke e vënë mbi baza shkencore moderne Institucionin e Buxhetit. Atij i dedikohet drejtimi në investimet për Kryeqytetin si dhe lëvizjet e forcimi i monedhes shqiptare.
Kolë Logoreci u martua me aktoren Marie Çurçia, e njohur si Marie Logoreci (Artiste e Popullit)
Në vitet e para pas çlirimit ai punoi prapë në Ministrinë e Financave derisa doli në kundërshtim me planin ekonomik që komunistët e ardhur në pushtet donin të aplikonin. Deri vonë specialistët kujtojnë thënien e tij "Shteti është administrator më i keq i pronës" të cilën ai e tha kur u shtrua shtetëzimi i gjithë pronave. Por për kohën kjo ishte e rëndë dhe Kolën e pezulluan nga puna, por, ndoshta duke qënë se ishte djali i Mati Logorecit dhe se ishte një nga pjesëmarresit në krijimin e qeverisë, nuk u burgos dhe mbas një kohe e futën si llogaritar në Kombinatin e Tekstileve "Stalin". Miqtë e tij e ndihmuan të dilte i paaftë për punë dhe ai qendroi në shtëpi dhe u mor me edukimin e të birit Pjerin Logoreci (sot editor e pronar i network-ut Logoreci.com)
Pasioni i Kolës ishte violina të cilën e mbante pranë dhe luante gjithmonë sidomos veprat e Shtrausit jo vetëm në mes miqsh por edhe kur ishte me të birin në shtëpi. Por një passion tjetër ishte edhe biçikleta. Kola bënte shëtitje me biçikletë duke shkuar me të shoqen Marien dhe një grup miqsh shpesh nga Tirana deri në Durrës, por edhe deri në Shkodër.
Kolë Logoreci vdiq në Tiranë më 10 qershor 1964 nga një sëmundje e rëndë.
lin_Latn als_Latn als_Latn als_Latn als_Latn als_Latn als_Latn als_Latn